દુર્ગા પૂજા ના સાત દિવસ પહેલા મહાલયા ના પ્રભાતે રેડીઓ માધ્યમે ગુંજી ઉઠતા 'મહિસાસુર મર્દની' ચંડીપાઠ ના મંત્રોચ્ચાર થી ચડવા માંડેલો હર્ષોઉલ્લાસ નો કેફ નવરાત્રી ના સાતમાં, આઠમાં અને નવમા દિવસ (સપ્તોમી,અષ્ટોમી,નોબોમી) સુધી ચરમસીમાએ પહોચે છે. આ ત્રણ દિવસ ટ્રામ, બસ, ગાડી દ્વારા અથવા પગપાળા ફરતા લોકો એક મેક થી ચડિયાતી અવનવી પૂજા નિહાળવા અને માતાના દર્શન કરવા આખી રાત 'પંડાલ-હોપીંગ' કરતાં રહે છે.